JUDEŢUL  IASI

CONSILIUL  LOCAL  AL  COMUNEI RUGINOASA 


Anexa nr. 1 la H.C.L. nr. 15/16.04.2026
STUDIU DE OPORTUNITATE
privind  concesionarea, prin licitație publică, a imobilului format din teren intravilan St=3970 mp și Clădire C1 – magazie (spațiu producție), înscrise în CF 60509, amplasate în sat Rediu, aparținând domeniului privat al comunei Ruginoasa, jud. Iaşi
1. Descrierea şi identificarea
Imobilul ce urmează a fi concesionat aparţine domeniului public al comunei Ruginoasa şi este identificat astfel: teren intravilan St=3970 mp și Clădire C1 – magazie (spațiu producție) Sc=762 mp, Su=651,3 mp, înscrise în CF 60509, amplasate în sat Rediu, aparținând domeniului public al comunei Ruginoasa, jud. Iaşi
2. Motivele de ordin economic, financiar, social şi de mediu care au stat la baza propunerii concesiunii
2.1 Motivele de ordin economic – financiar: concesionarea bunurilor din domeniul public al comunei Ruginoasa constituie o sursă permanentă şi sigură de venituri pentru bugetul comunei. Redevenţa obţinută prin concesionarea se face venit la bugetul comunei Ruginoasa. Principalele avantaje ale concesiunii imobilului sunt următoarele:

· concesionarul va acoperi în întregime costurile ridicate de întreţinerea şi exploatarea bunului public concesionat.

· concesionarul va achita autorităţii locale o redevenţă stabilită prin contract.

· concesionarea trece întreaga responsabilitate pentru modul de gestionare a imobilului concesionat, în sarcina concesionarului (inclusiv cele de mediu).
2.3 Motivele de ordin social: prin concesionarea bunului public se creează locuri de muncă la nivelul comunei, se generează venituri pentru populație. Astfel, se impune valorificarea resurselor și patrimoniului local, astfel încât să fie îmbunătățite condițiile de viață.

2.3 Motive de mediu: concesionarul va avea obligaţia, prin contractul de concesiune, să respecte toată legislaţia în vigoare pe probleme de mediu.

Contractul de concesiune transferă responsabilitatea viitorului concesionar cu privire la respectarea clauzelor de protecţie a mediului, printre care unele dintre cele mai importante sunt:

· luarea tuturor măsurilor necesare pentru diminuarea și evitarea poluării solului și a apei subterane, cu efecte asupra sănătăţii populaţiei;

· utilizarea durabilă a resurselor;

· gestionarea eficientă a deşeurilor și menţinerea cu stricteţe a condiţiilor de igienă cerute de reglementările legale în vigoare.

Astfel, bugetul local este degrevat de cheltuielile privind igienizarea și salubrizarea spațiului.
3. Nivelul minim al redevenţei
În conformitate cu prevederile art. 307 alin. (4) şi (5) din O.UG. nr. 57/2019 privind Codul administrativ, cu modificările şi completările ulterioare, modul de calcul şi de plată a redevenţei se stabileşte de către autorităţile administraţiei publice locale, conform prevederilor legale, iar la iniţierea procedurilor de stabilire a modului de calcul al redevenţei autorităţile administraţiei publice locale, vor avea în vedere următoarele criterii:

a) proporţionalitatea redevenţei cu beneficiile obţinute din exploatarea bunului de către concesionar;

b) valoarea de piaţă a bunului care face obiectul concesiunii;

c) corelarea redevenţei cu durata concesiunii. 

 Nivelul minim al redevenţei se stabilește prin raport de evaluare și prevederile O.UG. nr. 57/2019 privind Codul administrativ similar vânzării. 
Potrivit Raportului de evaluare întocmite de Costin Ionuț – evaluator autorizat ANEVAR, specializarea – EPI, EBM., prin care este determinat pragul valoric minim ce poate fi utilizat pentru organizarea procedurilor specifice de concesionare prin licitație publică a imobilului format din teren intravilan St=3970 mp și Clădire C1 – magazie (spațiu producție), înscrise în CF 60509, amplasate în sat Rediu, aparținând domeniului privat al comunei Ruginoasa, jud. Iaşi, pragul valoric minime ce poate fi utilizat pentru organizarea procedurii specifice de concesionare este:

· Valoare concesiune  minimă anuală  a  terenului intravilan St=3970 mp și Clădire C1 – magazie (spațiu producție)  Su=651,3 mp stabilită de  54.696,40 lei/an 
· Clădire: 6,1598 lei/mpAu/lună 
· Teren: 0,1376 lei/mp/lună 
Având în vedere cele menţionate mai sus nivelul minim al redevenței ce reprezintă prețul minim de pornire al licitației în vederea concesionarii poate fi de: 54.700 lei/an, iar pasul de licitaţie poate fi stabilit în procent de 15% din preţul de pornire/an.

4. Procedura utilizată pentru atribuirea contractului de concesiune
În conformitate cu prevederile art. 312 alin. (1) din O.UG. nr. 57/2019 privind Codul administrativ, cu modificările şi completările ulterioare, procedura ce va fi utilizată pentru atribuirea contractului de concesiune de bunuri proprietate publică este licitaţia publică.

5. Durata estimată a concesiunii
Fața de starea imobilului ce se va concesiona, natura activităților desfășurate, durata propusă este de minim 25 ani de la data semnării contractului de concesionare, în conformitate cu prevederile art. 306 din O.U.G. nr. 57/2019 privind Codul administrativ, cu modificările şi completările ulterioare, care prevede:  „Durata concesiunii

    (1)  Contractul de concesiune de bunuri proprietate publică se încheie în conformitate cu legea română, indiferent de naţionalitatea sau de cetăţenia concesionarului, pentru o durată care nu va putea depăşi 49 de ani, începând de la data semnării lui.

    (2)  Durata concesiunii se stabileşte de către concedent pe baza studiului de oportunitate.

    (3)  Contractul de concesiune de bunuri proprietate publică poate fi prelungit prin acordul de voinţă al părţilor, încheiat în formă scrisă, cu condiţia ca durata însumată să nu depăşească 49 de ani.”
Subînchirierea este interzisă, cu excepția situațiilor expres prevăzute de lege.
6. Termenele de realizare a procedurii de concesionare
Art. 7.  După adoptarea Hotărârii Consiliului Local Ruginoasa de aprobare a concesionării prin licitație publică a imobilului format din teren intravilan St=3970 mp și Clădire C1 – magazie (spațiu producție), înscrise în CF 60509, amplasate în sat Rediu, aparținând domeniului privat al comunei Ruginoasa, jud. Iaşi, se va transmite spre publicare anunţul de licitaţie cu cel puţin 20 de zile calendaristice înainte de data limită pentru depunerea ofertelor. 
7. Încheierea contractului de concesiune
Art. 8 Contractul de concesiune va fi încheiat cu persoana câştigătoare a licitaţiei, iar clauzele contractuale vor ține seama de prevederile caietului de sarcini şi de prevederile O.U.G. nr. 57/2019 privind Codul administrativ, cu modificările şi completările ulterioare.
                Preşedinte de şedinţă,                                               Contrasemnează pentru  legalitate,

                  Consilier local,                                                                         Secretar general,
                  Fulga Bogdan                                                                    Axenia – Frija Corina 

